তারপর কলেজ এবং ভার্সিটি জীবনে এ নিয়ে তেমন একটা বই পড়া হয়নি। হয়তো বা এমন কোন ভাল বই হাতের কাছে পাইনি যা দিয়ে প্রাণ জুড়াবে। যা দিয়ে ইতিহাসকে সোনার খনি বলে মনে হবে। যা পথ দেখাবে নতুন কিছু রচনা করার জন্য। এবং হয়তো বা এ নিয়ে যে বিবদমান সাংঘর্ষিক ইতিহাস রচনা করতে বসেছিলেন দুই পরষ্পর বিরোধী দলসমূহের লেখিয়েগণ, তাতে কোনো বই-ই আসলে পড়ার মত মনে হতো না। কেন না তাতে না থাকতো ‘ফ্যাক্ট’, না থাকতো ‘ইতিহাস’, বরং যা থাকতো তা হল ইতিহাসের ব্যাপক অনৈতিহাসিকীকরণ।